b'\n_START_ARTICLE_\n\xc5\xbdyd\xc5\xb3 istorija Bulgarijoje\n_START_SECTION_\nRomos era\n_START_PARAGRAPH_\nYra manoma, kad \xc5\xbeydai \xc4\xafsik\xc5\xabr\xc4\x97 \xc5\xa1iame regione po Romos u\xc5\xbekariavim\xc5\xb3 46 metais po m. e. Prabangi\xc5\xb3 sinagog\xc5\xb3 griuv\xc4\x97siai buvo rasti Philipolis mieste, dabartiniame Plovdiv, taip pat Nikopol, Ulpia Oescus (\xc5\xa1i\xc5\xb3 dien\xc5\xb3 Gigen ir Pleven provincijose), Stovi (\xc5\xa1i\xc5\xb3 dien\xc5\xb3 Makedonijoje). Seniausias ra\xc5\xa1ytinis artifaktas liudijantis apie \xc5\xbeyd\xc5\xb3 bendruomen\xc4\x97s egzistavim\xc4\x85 Mezijos provincijoje yra v\xc4\x97lyvo antro am\xc5\xbeiaus po m. e. lotyni\xc5\xa1kas \xc4\xafra\xc5\xa1as "archisynagogos" ir pa\xc5\xbeym\xc4\x97tas menoros \xc5\xbeenklu, rastas Ulpia Oescus provincijoje. Juozapas liudija apie \xc5\xbeyd\xc5\xb3 populiacij\xc4\x85 mieste. 379 met\xc5\xb3 Romos imperatoriaus Teodosijaus pirmojo did\xc5\xbeiojo \xc4\xafsakas d\xc4\x97l \xc5\xbeyd\xc5\xb3 persekiojimo ir sinagog\xc5\xb3 naikinimo Ilyrijos ir Trakijos provincijose taip pat liudija apie \xc5\xbeyd\xc5\xb3 bendruomen\xc4\x97s egzistavim\xc4\x85 istorin\xc4\x97se Bulgarijos \xc5\xbeem\xc4\x97se.\n_START_SECTION_\nBulgar\xc5\xb3 Imperija\n_START_PARAGRAPH_\nManoma, kad po pirmos Bulgar\xc5\xb3 imperijos \xc4\xafk\xc5\xabrimo ir pripa\xc5\xbeinimo 681 m. e. metais, \xc5\xbeydai ken\xc4\x8diantys persekiojimus Bizantijos imperijoje gal\xc4\x97jo \xc4\xafsikurti Bulgarijos teritorijoje. Taip pat \xc5\xbeydai \xc4\xafsik\xc5\xabr\xc4\x97 Nikopol 967 m. e. metais. Kuomet Ivan Asen leido prekybininkams laisviau prekiauti antrosios Bulgarijos imperijos metu, atva\xc5\xbeiavo daugiau \xc5\xbeyd\xc5\xb3 \xc4\xaf Bulgarij\xc4\x85 i\xc5\xa1 Ragusa respublikos ir Italijos. V\xc4\x97liau caras Ivan Alexander ved\xc4\x97 \xc5\xbeydait\xc4\x99 Sar\xc4\x85, kurios vardas buvo pakeistas \xc4\xaf Theodor\xc4\x85. Ji tapo krik\xc5\xa1\xc4\x8dione ir tur\xc4\x97jo labai didel\xc4\x99 \xc4\xaftak\xc4\x85 teisme. Jos s\xc5\xabnus pagal \xc5\xbeydi\xc5\xa1kas tradicijas ir Judaizm\xc4\x85, moteri\xc5\xa1k\xc4\x85j\xc4\x85 linij\xc4\x85, taip pat buvo \xc5\xbeydas. Ba\xc5\xbeny\xc4\x8dios taryba 1352 metais vykd\xc4\x97 \xc5\xbeyd\xc5\xb3 ir eretik\xc5\xb3 ekskomunikacij\xc4\x85. Trys \xc5\xbeydai buvo nuteisti mirties bausmei ir nu\xc5\xbeudyti nepaisant to, kad caras at\xc5\xa1auk\xc4\x97 bausmes._NEWLINE_\xc5\xbdyd\xc5\xb3 populiacija Bulgarijoje viduram\xc5\xbei\xc5\xb3 laikais buvo Romaniote \xc5\xbeydai iki 14-15 am\xc5\xbeiaus, kol 1376 metais A\xc5\xa1kenaziai i\xc5\xa1 Vengrijos ir kit\xc5\xb3 Europos \xc5\xa1ali\xc5\xb3 prad\xc4\x97jo atvykti \xc4\xaf Bulgarij\xc4\x85.\n_START_SECTION_\nOsman\xc5\xb3 valdymo perijodas\n_START_PARAGRAPH_\nKuomet osmanai u\xc5\xbekariavo Pirm\xc4\x85j\xc4\x85 Bulgarijos imperij\xc4\x85 1396 metais joje buvo gan\xc4\x97tinai didel\xc4\x97s \xc5\xbeyd\xc5\xb3 bendruomen\xc4\x97s Vidin, Nikopol, Silistra, Pleven, Sofia, Yampol, Plovdin (Philippopolis) ir Stara Zagora miestuose._NEWLINE_1470 metais A\xc5\xa1kenazi\xc5\xb3 \xc5\xbeydai i\xc5\xa1varyti i\xc5\xa1 Bavarijos atvyko \xc4\xaf Bulgarij\xc4\x85. Yidi\xc5\xa1 kalba tapo populiari, j\xc4\x85 buvo galima gird\xc4\x97ti Sofijos gatv\xc4\x97se. 16 am\xc5\xbeiaus viduryje Sofijos rabinas i\xc5\xa1spauzdino a\xc5\xa1kenazi\xc5\xb3 maldaknyg\xc4\x99 Saloniki mieste. 1494 metais prasid\xc4\x97jo sephardik \xc5\xbeyd\xc5\xb3 tremtis i\xc5\xa1 Ispanijos. \xc5\xbdydai masi\xc5\xa1kai b\xc4\x97go nuo persekiojim\xc5\xb3 Ispanijoje ir buvo tremiami. Tod\xc4\x97l \xc5\xbeydai migravo per Salonikus, Makedonij\xc4\x85, Italij\xc4\x85, Ragusa ir Bosnij\xc4\x85 \xc4\xaf Bulgarij\xc4\x85. Jie \xc4\xafsik\xc5\xabr\xc4\x97 jau egzistuojan\xc4\x8diuose \xc5\xbeyd\xc5\xb3 bendruomen\xc4\x97s apgyvendintose teritorijose, kurie taip pat buvo labai svarb\xc5\xabs prekybs centrai otoman\xc5\xb3 valdomoje Bulgarijoje. \xc5\xa0iuo laikotarpiu Sofijoje egzistavo trys skirtingos \xc5\xbeyd\xc5\xb3 bendruomen\xc4\x97s: romaniotai, a\xc5\xa1kenaziai ir sephardai. \xc5\xa0is pasiskirstymas truko iki 1640 met\xc5\xb3, kol buvo paskirtas vienas rabinas apjungiantis visas tris bemdruomenes._NEWLINE_17 am\xc5\xbeiuje Sabbatai Zevi id\xc4\x97jos tavo populiarios Bulgarijoje. \xc5\xa0io jud\xc4\x97jimo pasiek\xc4\x97jai: Nathan i\xc5\xa1 Gazos ir Samuel Primo buvo aktyv\xc5\xabs Sofijoje. \xc5\xbdydai ir toliau k\xc5\xabr\xc4\x97si skirtingose Bulgarijos vietov\xc4\x97se, taip pat ir naujuose prekybos centruose kaip Pazardzhik. \xc5\xbdydai i\xc5\xa1pl\xc4\x97t\xc4\x97 ekonomin\xc4\x99 veikl\xc4\x85 d\xc4\x97l dviej\xc5\xb3 prie\xc5\xbe\xc4\x85s\xc4\x8di\xc5\xb3. Vis\xc5\xb3 pirma jie gavo privilegijas, kurios leido lengviau u\xc5\xbesimin\xc4\x97ti prekyba. Taip pat \xc5\xbeyd\xc5\xb3 i\xc5\xa1varymas i\xc5\xa1 Ispanijos, Ragusos prekybinink\xc5\xb3 i\xc5\xa1varymas tur\xc4\x97jo labai didel\xc4\x99 \xc4\xaftak\xc4\x85 prekybos ir versl\xc5\xb3 vystymui Bulgarijoje. Ragusos \xc5\xbeydai taip pat dalyvavo 1688 met\xc5\xb3 Chiprovtsi sukilime.\n_START_SECTION_\n\xc5\xa0i\xc5\xb3 dien\xc5\xb3 Bulgarija\n_START_PARAGRAPH_\nModerni Bulgarijos valstyb\xc4\x97 buvo \xc4\xafkurta po Rusijos-Turkijos karo 1877-78, Berlyno sutarties pagrindu. \xc5\xa0i sutartis garantavo Bulgarijos \xc5\xbeydams lygias pilie\xc4\x8di\xc5\xb3 teises. \xc5\xbdydai buvo pa\xc5\xa1aukti \xc4\xaf Bulgarijos kariuomen\xc4\x99 ir kariavo Serbijos-Bulgarijos kare 1885 metais, taip pat Balkan\xc5\xb3 karuose 1912-13 metais ir Pirmame Pasauliniame kare. U\xc5\xbefiksuota, kad Pirmo Pasaulinio karo metu \xc5\xbeuvo 211 Bulgarijos armijos \xc5\xbeyd\xc5\xb3. Neuilly sutartis po Pirmojo Pasaulinio karo akcentavo \xc5\xbeyd\xc5\xb3 lygyb\xc4\x99 su kitais Bulgarijos pilie\xc4\x8diais. 1936 metais buvo \xc4\xafkurta nacionalistin\xc4\x97 ir antisemitin\xc4\x97 organizacija Ratnik._NEWLINE_Prie\xc5\xa1 Antr\xc4\x85j\xc4\xaf Pasaulin\xc4\xaf kar\xc4\x85 \xc5\xbeyd\xc5\xb3 gyventoj\xc5\xb3 skai\xc4\x8dius Bulgarijoje buvo ma\xc5\xbeesnis nei kit\xc5\xb3 ma\xc5\xbeum\xc5\xb3 bendruomeni\xc5\xb3. 1920 metais Bulgarijoje buvo 16,000 \xc5\xbeyd\xc5\xb3, kurie sudar\xc4\x97 0.9% Bulgarijos gyventoj\xc5\xb3. 1934 metais \xc5\xbeyd\xc5\xb3 bendruomen\xc4\x97s skai\xc4\x8dius i\xc5\xa1augo iki 48,565, kuris sudar\xc4\x97 0.8% visos Bulgarijos gyventoj\xc5\xb3 populiacijos. Daugiau nei pus\xc4\x97 \xc5\xbeyd\xc5\xb3 bendruomen\xc4\x97s nari\xc5\xb3 gyveno Sofijoje. Ladino buvo dominuojanti kalba daugumoje bendruomeni\xc5\xb3, ta\xc4\x8diau \xc5\xbeyd\xc5\xb3 bendruomen\xc4\x97s jaunimas da\xc5\xbeniau kalb\xc4\x97davo bulgar\xc5\xb3 kalba. Sionist\xc5\xb3 jud\xc4\x97jimas- Hovevei Zion dominavo tarp vietini\xc5\xb3.\n_START_SECTION_\nAntras Pasaulinis karas\n_START_PARAGRAPH_\n1940 met\xc5\xb3 gruod\xc4\xaf 352 Bulgarijos \xc5\xbeyd\xc5\xb3 bendruomen\xc4\x97s nari\xc5\xb3 plauk\xc4\x97 S.S. Salvador laivu i\xc5\xa1 Varnoos \xc4\xaf Palestin\xc4\x85, bet laivas nuskendo 100 metr\xc5\xb3 nuo Silivri kranto, vakar\xc5\xb3 Istambulo. 223 laivo keleiviai nuskendo. Pus\xc4\x97 i\xc5\xa1 i\xc5\xa1gyvenusi\xc5\xb3 kelievi\xc5\xb3 buvo i\xc5\xa1si\xc5\xb3sti atgal \xc4\xaf Bulgarij\xc4\x85, lik\xc4\x99 gal\xc4\x97jo plaukti \xe2\x80\x9eDarien II\xe2\x80\x9c laivu \xc4\xaf Palestin\xc4\x85. Ten brit\xc5\xb3 mandato vald\xc5\xbeia juos \xc4\xafkalino Atlit mieste._NEWLINE_1941 metais Bulgarijos parlamentas ir caras Boris III \xc4\xafteisino \xe2\x80\x9cTautos saugojimo\xe2\x80\x9d \xc4\xafstatym\xc4\x85, kuris nustat\xc4\x97 Bulgarijos \xc5\xbeydams tam tikrus teisinius apribojimus. \xc5\xbdyd\xc5\xb3 teis\xc4\x97s buvo apribotos. \xc4\xaestatymas draud\xc4\x97 \xc5\xbeydams balsuoti, dirbti valstybin\xc4\x97se pareigose, valstybiniuose ofisuose, tarnauti armijoje, tuoktis su etniniais bulgarais, naudoti bulgari\xc5\xa1kus vardus ir tur\xc4\x97ti \xc5\xabkio paskirties \xc5\xbeemes. Vald\xc5\xbeia prad\xc4\x97jo konfiskuoti i\xc5\xa1 \xc5\xbeyd\xc5\xb3 telefonus ir radij\xc4\x85. Taip pat \xc5\xbeydai buvo priversti mok\xc4\x97ti vienkartin\xc4\xaf 20 procent\xc5\xb3 vert\xc4\x97s mokest\xc4\xaf. \xc4\xaestatymai taip pat nustat\xc4\x97 kvotas, kurios ribojo \xc5\xbeyd\xc5\xb3 student\xc5\xb3 skai\xc4\x8di\xc5\xb3 Bulgarijos universitetuose. \xc5\xbdyd\xc5\xb3 bendruomen\xc4\x97s lyderiai , ortodoks\xc5\xb3 ba\xc5\xbeny\xc4\x8dia, kai kurios profesin\xc4\x97s organizacijos ir 21 ra\xc5\xa1ytojas protestavo prie\xc5\xa1 \xc5\xa1\xc4\xaf \xc4\xafstatym\xc4\x85._NEWLINE_48,000 Bulgarijos \xc5\xbeyd\xc5\xb3 buvo i\xc5\xa1gelb\xc4\x97ti nuo deportacijos \xc4\xaf naci\xc5\xb3 koncentracijos stovyklas. Tam pad\xc4\x97jo Dimitar Peshev, Bulgarijos ba\xc5\xbeny\xc4\x8dios lyderiai vadovaujami Sofijos Metropolitano Stefan, caras Borisas ir paprasti Bulgarijos pilie\xc4\x8diai._NEWLINE_Planuot\xc5\xb3 deportacij\xc5\xb3 i\xc5\xa1vakar\xc4\x97se, Bulgarijos vald\xc5\xbeia buvo informuota, kad pus\xc4\x97 i\xc5\xa1tremt\xc5\xb3 \xc5\xbeyd\xc5\xb3 bus \xc4\xafdarbinti \xc5\xbeem\xc4\x97s \xc5\xabkio srityje ir viena ketvirtoji pusiau kvalifikuot\xc5\xb3 darbinik\xc5\xb3 gal\xc4\x97s \xe2\x80\x9ei\xc5\xa1laisvinti save\xe2\x80\x9c savanoriaudami darbui karo pramon\xc4\x97je R\xc5\xabro sl\xc4\x97nyje. Tuo tarpu likusi viena ketvirtoji \xc5\xbeyd\xc5\xb3 dalis bus transprtuojama \xc4\xaf generalgubernij\xc4\x85, vokie\xc4\x8di\xc5\xb3 okupuot\xc4\x85 Lenkij\xc4\x85, dirbti darbus \xe2\x80\x9etiesiogiai susijusius su karu\xe2\x80\x9c. Tokia informacija buvo skleid\xc5\xbeiama ir \xc4\xaf kitas neutralias \xc5\xa1alis Vokietios diplomatiniais kanalais. 1943 met\xc5\xb3 kovo 24 dien\xc4\x85 tokia informacija buvo paskelbta New York Times i\xc5\xa1 Berno, \xc5\xa0veicarijos. Tai buvo cini\xc5\xa1kas prane\xc5\xa1imas, kad \xe2\x80\x9cbuv\xc4\x99s mir\xc4\x8di\xc5\xb3 skai\xc4\x8dius \xc5\xbeyd\xc5\xb3 kolonijose (koncentracijos stovyklose) okupuotoje Lenkijoje, rodo didel\xc4\xaf suma\xc5\xbe\xc4\x97jim\xc4\x85 paskutiniais trim m\xc4\x97nesiais\xe2\x80\x9c. \xc5\xa0is teiginys buvo grind\xc5\xbeiamas tuo, kad \xe2\x80\x9cdaugelis vyr\xc5\xb3 \xc5\xbeyd\xc5\xb3 yra \xc4\xafdarbinti armijos darbams \xc5\xa1alia kovos zon\xc5\xb3 ir gauna t\xc4\x85 pat\xc4\xaf maisto davin\xc4\xaf kaip ir vokie\xc4\x8di\xc5\xb3 kariai\xe2\x80\x9d._NEWLINE_1942 met\xc5\xb3 pabaigoje, 1943 met\xc5\xb3 prad\xc5\xbeioje Bulgarijos vald\xc5\xbeia svarst\xc4\x97, ar sutikti su vokie\xc4\x8di\xc5\xb3 deportacijos pra\xc5\xa1ymu, nes gird\xc4\x97jo gandus apie \xc5\xbeiaur\xc5\xb3 elges\xc4\xaf su \xc5\xbeydais transportuotais \xc4\xaf Lenkij\xc4\x85. Bulgarijos vald\xc5\xbeia, kuri pasinaudojo \xc5\xa0veicarijos diplomatiniais kanalais tam, kad su\xc5\xbeinot\xc5\xb3 ar b\xc5\xabt\xc5\xb3 \xc4\xafmanoma deportuoti \xc5\xbeydus laivais per Juod\xc4\x85j\xc4\x85 j\xc5\xabr\xc4\x85 \xc4\xaf brit\xc5\xb3 valdom\xc4\x85 Palestin\xc4\x85. Ta\xc4\x8diau \xc5\xa1ios pastangos buvo sustabdytos Britanijos u\xc5\xbesienio ministro Anthony Eden pastangomis. Po \xc5\xa1ios nesekm\xc4\x97s Bulgar\xc5\xb3 vald\xc5\xbeia leido Vokietijai deportuoti did\xc5\xbei\xc4\x85j\xc4\x85 dal\xc4\xaf ne Bulgarijos \xc5\xbeyd\xc5\xb3 gyvenan\xc4\x8di\xc5\xb3 Bulgarijos okupuotose dalyse Graikijoje ir Jugoslavijoje. Vokie\xc4\x8di\xc5\xb3 archyvuose u\xc5\xbefiksuota, kad Bulgarijos vald\xc5\xbeia diskutavo deportacijos kain\xc4\x85 su naci\xc5\xb3 Vokietija. Nacistin\xc4\x97 Vokietija sumok\xc4\x97jo Bulgarijos vald\xc5\xbeiai 7,144.317 lev\xc5\xb3 u\xc5\xbe 3,545 suaugusi\xc5\xb3j\xc5\xb3 ir 592 vaik\xc5\xb3 deportacij\xc4\x85 \xc4\xaf Treblinkos kocentracijos stovykl\xc4\x85. Tod\xc4\x97l 4,500 \xc5\xbeyd\xc5\xb3 i\xc5\xa1 graik\xc5\xb3 Trakijos ir ryt\xc5\xb3 Makedonijos buvo deportuoti \xc4\xaf Lenkij\xc4\x85. Tuo tarpu 7,144 \xc5\xbeyd\xc5\xb3 i\xc5\xa1 Vardar Makedonijos ir Pomoravlje vietovi\xc5\xb3 buvo taip pat i\xc5\xa1si\xc5\xb3sti \xc4\xaf Treblink\xc4\x85. N\xc4\x97 vienas i\xc5\xa1 j\xc5\xb3 nei\xc5\xa1gyveno._NEWLINE_Bulgarija kontroliavo regionus \xc5\xa1alies sud\xc4\x97tyje. Vokietijos vald\xc5\xbeia pripa\xc5\xbeino tik Bulgarijos karin\xc4\x99 administracij\xc4\x85 ir nepripa\xc5\xbeino civilin\xc4\x97s administracijos. Bulgarija garantavo pilietyb\xc4\x99 visiems etniniams bulgarams gyvenusiems okupuotoje teritorijoje ir kitoms ma\xc5\xbeumoms nor\xc4\x97jusioms \xc4\xafgyti Bulgarijos pilietyb\xc4\x99, i\xc5\xa1skyrus \xc5\xbeydus. Teritorijos kaip Trakija, Makedonija ir kitos \xc5\xbeem\xc4\x97s kontroliuojamos Bulgarijos Antrojo Pasaulinio karo metu, buvo administruojamos Bulgarijos, bet ne buvo pripa\xc5\xbeintos kaip \xc4\xafeinan\xc4\x8dios \xc4\xaf Bulgarijos sud\xc4\x97t\xc4\xaf. 1943 met\xc5\xb3 kovo 4 dien\xc4\x85 bulgar\xc5\xb3 kariai padedami vokie\xc4\x8di\xc5\xb3 kari\xc5\xb3 surinko \xc5\xbeydus i\xc5\xa1 Komotini ir Kavala Karageorge garlaivio, nu\xc5\xbeud\xc4\x97 juos ir nuskandino laiv\xc4\x85. Bulgarai taip pat konfiskavo vis\xc4\x85 \xc5\xbeyd\xc5\xb3 turt\xc4\x85 ir nuosavyb\xc4\x99. Ta\xc4\x8diau istorin\xc4\x97se Bulgarijos \xc5\xbeem\xc4\x97se buvo didelis kontrastas. Bulgarai organizavo didelius protestus prie\xc5\xa1 \xc5\xbeyd\xc5\xb3 deportacij\xc4\x85. Sofijoje buvo pasira\xc5\xa1omos peticijos vald\xc5\xbeiai, Aegean Trakijoje ir Makedonijoje toki\xc5\xb3 jud\xc4\x97jim\xc5\xb3 buvo ma\xc5\xbeiau._NEWLINE_\xc5\xbdydai, kurie gyveno Bulgarijos karalyst\xc4\x97je nebuvo deportuoti \xc4\xaf koncentracijos stovyklas, nors vokie\xc4\x8diai to reikalavo. V\xc4\x97liau Izraelio vald\xc5\xbeia oficialiai d\xc4\x97kojo Bulgarijai u\xc5\xbe \xc5\xbeyd\xc5\xb3 gelb\xc4\x97jim\xc4\x85 ir u\xc5\xbe nepaklusim\xc4\x85 Vokietijos naciams. Soviet\xc5\xb3 s\xc4\x85junga sl\xc4\x97p\xc4\x97 \xc5\xa1\xc4\xaf istorin\xc4\xaf fakt\xc4\x85 tod\xc4\x97l, kad karali\xc5\xa1koji Bulgarijos vald\xc5\xbeia, Bulgarijos karalius ir ba\xc5\xbeny\xc4\x8dia organizavo visuomen\xc4\x97s protest\xc4\x85 prie\xc5\xa1 \xc5\xbeyd\xc5\xb3 deportacij\xc4\x85, tam, kad apsaugot\xc5\xb3 Bulgarijos \xc5\xbeydi\xc5\xa1k\xc4\x85 populiacij\xc4\x85. Soviet\xc5\xb3 komunistinis re\xc5\xbeimas negal\xc4\x97jo palaikyti buvusios vald\xc5\xbeios ir institucij\xc5\xb3, toki\xc5\xb3 kaip ba\xc5\xbeny\xc4\x8dia, karalius tod\xc4\x97l, kad Soviet\xc5\xb3 re\xc5\xbeimo jos buvo laikomos komunizmo prie\xc5\xa1ais. D\xc4\x97l \xc5\xa1ios prie\xc5\xbeasties dokumentai apie Bulgarijos \xc5\xbeyd\xc5\xb3 gelb\xc4\x97jim\xc4\x85 i\xc5\xa1\xc4\x97jo \xc4\xaf \xc5\xa1vies\xc4\x85 tik po \xc5\xa0altojo karo pabaigos 1989 met\xc5\xb3 pabaigoje. Hitleris \xc5\xbeinojo apie 48,000 Bulgarijos \xc5\xbeyd\xc5\xb3, ta\xc4\x8diau nei vienas i\xc5\xa1 j\xc5\xb3 ne buvo deportuotas ar nu\xc5\xbeudytas naci\xc5\xb3. 1998 metais Bulgarijos \xc5\xbeydai gyvenantys Amerikoje ir \xc5\xbdyd\xc5\xb3 Nacionalinis fondas pastat\xc4\x97 monument\xc4\x85 Izraelyje carui Boris kaip pad\xc4\x97k\xc4\x85 u\xc5\xbe \xc5\xbeyd\xc5\xb3 gelb\xc4\x97jim\xc4\x85. Ta\xc4\x8diau 2003 met\xc5\xb3 liepos m\xc4\x97nes\xc4\xaf visuomen\xc4\x97s komitetas vadovaujamas vyriausiojo teis\xc4\x97jo Daktaro Moshe Beiski nusprend\xc4\x97 pa\xc5\xa1alinti memorial\xc4\x85 tod\xc4\x97l, kad Bulgarija sutiko i\xc5\xa1duoti \xc5\xbeydus vokie\xc4\x8diams i\xc5\xa1 okupuot\xc5\xb3 teritorij\xc5\xb3, Makedonijos ir Trakijos._NEWLINE_Bulgarijos okupuotoji zona ne\xc4\xaftrauk\xc4\x97 Thessaloniki, kuriame buvo 55,000 \xc5\xbeyd\xc5\xb3, taip pat ne\xc4\xaftrauk\xc4\x97 vakariausios Vardar Makedonijos dalies, kurioje buvo Debar, Struga ir Tetovo miestai, kurie buvo Italijos okupuotos Albanijos dalimi. Bulgarijos vald\xc5\xbeia si\xc5\xabl\xc4\x97 apsaug\xc4\x85 \xc5\xbeydams, kurie nebuvo Bulgarijos pilei\xc4\x8diai gyvenantys Bulgarijos teritorijoje. Taip pat tiems, kurie b\xc4\x97go i\xc5\xa1 naci\xc5\xb3 okupuot\xc5\xb3 regijon\xc5\xb3 kitose \xc5\xa1alyse.\n_START_SECTION_\nLaikotarpis po Antrojo Pasaulinio karo ir Diaspora\n_START_PARAGRAPH_\nPo Antrojo Pasaulinio karo ir komunist\xc5\xb3 vald\xc5\xbeios \xc4\xafsteigimo Bulgarijoje, did\xc5\xbeioji dalis Bulgarijos \xc5\xbeyd\xc5\xb3 populiacijos emigravo \xc4\xaf Izrael\xc4\xaf \xc5\xa0iandien joje liko apie t\xc5\xabkstant\xc4\xaf \xc5\xbeyd\xc5\xb3 (1,162 pagal 2011 met\xc5\xb3 gyventoj\xc5\xb3 sura\xc5\xa1ym\xc4\x85). Izraelio valstyb\xc4\x97s statistiniais duomenimis 43,961 \xc5\xbemoni\xc5\xb3 emigravo i\xc5\xa1 Bulgarijos \xc4\xaf Izrael\xc4\xaf tarp 1948 ir 2006 met\xc5\xb3. Taip Bulgarijos \xc5\xbeydai tapo ketvirta pagal dyd\xc4\xaf grupe emigravusia i\xc5\xa1 Europos, po Soviet\xc5\xb3 s\xc4\x85jungos, Romunijos ir Lenkijos._NEWLINE_Bulgrijos \xc5\xbeyd\xc5\xb3 palikuonys \xc5\xa1iomis dienomis gyvena daugiausiai Izraelyje, bet taip pat JAV, Kanadoje, Australijoje ir kai kuriose Vakar\xc5\xb3 Europos ir Lotyn\xc5\xb3 Amerikos \xc5\xa1alyse.\n_START_SECTION_\n\xc5\xbdinomi Bulgarijos \xc5\xbeydai\n_START_PARAGRAPH_\n\xe2\x80\xa2 Albert Aftalion (1874\xe2\x80\x931956), ekonomistas, i\xc5\xa1 Ruse_NEWLINE_\xe2\x80\xa2 Mira Aroyo (gim\xc4\x97 1977), muzik\xc4\x97 ir Ladytron nar\xc4\x97, i\xc5\xa1 Sofijos_NEWLINE_\xe2\x80\xa2 Gredi Assa (gim\xc4\x97 1954, Pleven), profesorius, Academy of Fine Arts, Sofija_NEWLINE_\xe2\x80\xa2 Maksim Behar (gim\xc4\x97 1955), verslininkas ir ry\xc5\xa1i\xc5\xb3 su visuomene specialistas, i\xc5\xa1 Shumen_NEWLINE_\xe2\x80\xa2 Elias Canetti (1905\xe2\x80\x931994), ra\xc5\xa1ytojas- Nobelio prizo laureatas, i\xc5\xa1 Ruse_NEWLINE_\xe2\x80\xa2 Tobiah ben Eliezer (11-as am\xc5\xbeius), talmudistas ir poetas, i\xc5\xa1 Kostur_NEWLINE_\xe2\x80\xa2 Itzhak Fintzi (gim\xc4\x97 1933), aktorius, i\xc5\xa1 Sofijos_NEWLINE_\xe2\x80\xa2 Samuel Finzi, aktorius, i\xc5\xa1 Plovdiv_NEWLINE_\xe2\x80\xa2 Solomon Goldstein (1884\xe2\x80\x931968/1969), politikas komunistas, i\xc5\xa1 Shumen_NEWLINE_\xe2\x80\xa2 Moshe Gueron (gim\xc4\x97 1926), kardiologas ir tyr\xc4\x97jas, Sofija_NEWLINE_\xe2\x80\xa2 Joseph Karo (1488\xe2\x80\x931575), Shulchan Aruch autorius, aug\xc4\x99s Nikopol_NEWLINE_\xe2\x80\xa2 Nikolay Kaufman (gim\xc4\x97 1925), muzikologas ir kompozitorius, Ruse_NEWLINE_\xe2\x80\xa2 Milcho Leviev (gim\xc4\x97 1937), kompozitorius ir muzikantas, Plovdiv_NEWLINE_\xe2\x80\xa2 Jacob L. Moreno (1889\xe2\x80\x931974), psychodrama pradininkas, tevas i\xc5\xa1 Pleven_NEWLINE_\xe2\x80\xa2 Judah Leon ben Moses Mosconi (1328\xe2\x80\x93?), talmudistas, gim\xc4\x97 Ohrid_NEWLINE_\xe2\x80\xa2 Eliezer Papo (1785\xe2\x80\x931828) ra\xc5\xa1ytojas religin\xc4\x97mis temomis, gim\xc4\x97 Sarajeve, tapo rabinu Silistra_NEWLINE_\xe2\x80\xa2 Jules Pascin (1885\xe2\x80\x931930), tapytojas, Vidin_NEWLINE_\xe2\x80\xa2 Isaac Passy (1928\xe2\x80\x932010), filosofas, Plovdiv_NEWLINE_\xe2\x80\xa2 Solomon Passy (gim\xc4\x97 1956), politikas ir buv\xc4\x99s u\xc5\xbesienio reikal\xc5\xb3 ministras, Plovdiv_NEWLINE_\xe2\x80\xa2 Valeri Petrov (1920\xe2\x80\x932014), ra\xc5\xa1ytojas, Sofija_NEWLINE_\xe2\x80\xa2 Solomon Rozanis (1919\xe2\x80\x932004), auk\xc5\xa1\xc4\x8diausiojo teismo teis\xc4\x97jas ir teisininkas, Ruse_NEWLINE_\xe2\x80\xa2 Sarah-Theodora (14 am\xc5\xbeius), Tsar Ivan Alexander \xc5\xbemona_NEWLINE_\xe2\x80\xa2 Angel Wagenstein (gim\xc4\x97 1922), kino re\xc5\xbeisierius, Plovdiv_NEWLINE_\xe2\x80\xa2 Alexis Weissenberg (1929\xe2\x80\x932012), pianistas, Plovdiv\n_START_SECTION_\nKneseto nariai\n_START_PARAGRAPH_\n\xe2\x80\xa2 Binyamin Arditi (1897\xe2\x80\x931981), Sofija_NEWLINE_\xe2\x80\xa2 Michael Bar-Zohar (gim\xc4\x97 1938), Sofija_NEWLINE_\xe2\x80\xa2 Shimon Bejarno (1910\xe2\x80\x931971), Plovdiv_NEWLINE_\xe2\x80\xa2 Ya\'akov Nehoshtan (gim\xc4\x97 1925), Kazanlak_NEWLINE_\xe2\x80\xa2 Ya\'akov Nitzani (1900\xe2\x80\x931962), Plovdiv_NEWLINE_\xe2\x80\xa2 Victor Shem-Tov (1915\xe2\x80\x932014), Samokov_NEWLINE_\xe2\x80\xa2 Emanuel Zisman (1935\xe2\x80\x932009), Plovdiv'